stanford-oval/wikipedia huggingface dataset:
השירים הנמכרים ביותר בכל הזמנים
רב המכר הדיגיטלי הנמכר ביותר > 10–14.9 מיליון עותקים

| אמנ\ית | שיר | שנה | מכירות (במיליונים) | מקור |
| --- | --- | --- | --- | --- |
| רובין ת'יק בשיתוף טי. איי ופארל ויליאמס | "Blurred Lines" | 2013 | 14.0 |  |
| ליידי גאגא | "Poker Face" | 2008 | 14.0 |  |
| פארל ויליאמס | "Happy" | 2013 | 13.9 |  |
| סיי | "Gangnam Style" | 2012 | 13.5 |  |
| מארון 5 | "Sugar" | 2015 | 13.5 |  |
| פוסט מאלון וסוואה לי | "Sunflower" | 2018 | 13.4 |  |
| מאקלמור וראיין לואיס בשיתוף ואנז | "Thrift Shop" | 2012 | 13.4 |  |
| קייטי פרי בשיתוף ג'וסי ג'יי | "Dark Horse" | 2013 | 13.2 |  |
| מייג'ור לייזר & די ג'יי סנייק בשיתוף מו | "Lean On" | 2015 | 13.1 |  |
| גוטייה בשיתוף קימברה | "Somebody That I Used to Know" | 2011 | 13.0 |  |
| אלי גולדינג | "Love Me like You Do" | 2015 | 12.6 |  |
| דרייק בשיתוף ויזקיד וקיילה | "One Dance" | 2016 | 12.5 |  |
| ברונו מארס | "Just the Way You Are" | 2010 | 12.5 |  |
| אדל | "Hello" | 2015 | 12.3 |  |
| ג'ון לג'נד | "All of Me" | 2013 | 12.3 |  |
| ג'ייסון מראז | "I'm Yours" | 2008 | 12.2 |  |
| פלו ריידה בשיתוף קשה | "Right Round" | 2009 | 12.0 |  |
| פלו ריידה בשיתוף טי-פיין | "Low" | 2007 | 12.0 |  |
| ליידי גאגא | "Bad Romance" | 2009 | 12.0 |  |
| מארון 5 בשיתוף קארדי בי | "Girls Like You" | 2018 | 11.9 |  |
| ג'סטין ביבר | "Love Yourself" | 2015 | 11.7 |  |
| טונס אנד איי | "Dance Monkey" | 2019 | 11.4 |  |
| אביצ'י בשיתוף אלו בלאק | "Wake Me Up" | 2013 | 11.1 |  |
| מייגן טריינור | "All About That Bass" | 2014 | 11.0 |  |
| טיה ריי | "Be Apart" | 2018 | 10.9 |  |
| אידינה מנזל | "Let It Go" | 2013 | 10.9 |  |
| ג'סטין ביבר | "Sorry" | 2015 | 10.8 |  |
| ריהאנה בשיתוף דרייק | "Work" | 2016 | 10.6 |  |
| לוקאס גרהאם | "7 Years" | 2015 | 10.4 |  |
| אד שירן וג'סטין ביבר | "I Don't Care" | 2019 | 10.3 |  |
| ליידי גאגא ובראדלי קופר | "Shallow" | 2018 | 10.2 |  |
| ברונו מארס | "Grenade" | 2010 | 10.2 |  |
| הצ'יינסמוקרס בשיתוף דאייה | "Don't Let Me Down" | 2016 | 10.2 |  |
| ברונו מארס | "Grenade" | 2010 | 10.2 |  |
| לורד | "Royals" | 2013 | 10.0 |  |
| מייק פוזנר | "I Took a Pill in Ibiza" | 2015 | 10.0 |  |
| ליידי גאגא בשיתוף קולבי אודוניס | "Just Dance" | 2008 | 10.0 |  |
שירי הסטרימינג הנמכרים ביותר > 15 מיליון יחידות סטרימינג ומעלה

| אמנ\ית | שיר | שנה | מכירות (במיליונים) | מקור |
| --- | --- | --- | --- | --- |
| שיאו ז'אן | "光点 (Spotlight)" | 2020 | 44.3 |  |
| אד שירן | "Shape of You" | 2017 | 41.5 |  |
| לואיס פונסי בשיתוף דדי יאנקי | "Despacito" | 2017 | 36.1 |  |
| הצ'יינסמוקרס בשיתוף קולדפליי | "Something Just like This" | 2017 | 21.5 |  |
| אד שירן | "Perfect" | 2017 | 21.4 |  |
| הצ'יינסמוקרס בשיתוף הלסי | "Closer" | 2016 | 20.7 |  |
| בילי אייליש | "Bad Guy" | 2019 | 19.5 |  |
| קמילה קביו בשיתוף יאנג ת'אג | "Havana" | 2017 | 19.0 |  |
| ליל נאס X | "Old Town Road" | 2018 | 18.4 |  |
| זאין מאליק וטיילור סוויפט | "I Don't Wanna Live Forever" | 2016 | 16.2 |  |
| שון מנדס וקמילה קביו | "Señorita" | 2019 | 16.1 |  |
| דרייק | "God's Plan" | 2018 | 15.3 |  |
שירי הסטרימינג הנמכרים ביותר > 10-14.9 מיליון יחידות סטרימינג

| אמנ\ית | שיר | שנה | מכירות (במיליונים) | מקור |
| --- | --- | --- | --- | --- |
| אריאנה גרנדה | "7 Rings" | 2019 | 13.3 |  |
| סיה בשיתוף שון פול | "Cheap Thrills" | 2016 | 11.1 |  |
ראו גם

מוזיקאים שיאני מכירות
בל (היפה והחיה)
הופעות > קולנוע וטלוויזיה > היפה והחיה (2017)

בינואר 2015 הודיעה אמה ווטסון כי היא תגלם את בל בגרסת הלייב אקשן של הסרט, שיצה לאור בשנת 2017. כפמיניסטית וכדוגמנית, ווטסון הציעה כמה שינויים בדמות. על עיצוב התלבושות דחתה ווטסון את "שמלת הנסיכה הגדולה" המסורתית ואת המחוך לשמלת הזהב מכיוון שהדבר היה מצמצם את יכולת ההתניידות שלה, כשהשמלה נתפסת כמכריעה לשיווק הסרט, ואילו עבור סצנות הכפר היא ביקשה מגפיים במקום נעלי בלט כדי לתת לדמות יותר קשיחות. אף על פי כן הלבוש של בל נשאר נאמן למקור המונפש.
בזכות השפעתה של ווטסון, בל היא לא רק אוהבת ספרים אלא גם ממציאה כמו אביה - היא משתמשת בהמצאותיה למטלות יומיומיות כמו כביסה, מה שבתורו מספק לה זמן להמשיך בתשוקה שלה לקריאה. כמו כן מתגלה כי אמה של בל נפטרה ממגפה עוד בינקותה של בל, וכתוצאה מכך מוריס מעט מגונן על בל ואינו מאפשרת לה לעזוב את הכפר. לדוגמה, מוריס יוצר "תיבות נגינה המנגנות מנגינות ממקומות רחוקים, במטרה להרגיע את צמאונה להרפתקה", מכיוון שהוא לא מוכן לתת לבל להיות הרפתקנית בגלל מות אמה, אם כי בל אינה מציגה רגשות קשים בנוגע לכך. דמותה של ווטסון על בל זיכתה אותה בפרס הסרטים של MTV לשחקנית הטובה ביותר בטקס פרסי הסרטים והטלוויזיה של MTV לשנת 2017 ובפרס בחירת הנוער לשחקנית הקולנוע הנבחרת - מדע בדיוני/פנטזיה בטקס פרסי בחירת הנוער 2017.
הופעות > מחזמר ברודוויי

בל הופיעה בעיבוד המוזיקלי של ברודוויי ל"היפה והחיה". את התפקיד גילמה השחקנית סוזן איגן. הופעתה של איגן זיכתה אותה במועמדות לפרס טוני לשחקנית הטובה ביותר במחזמר בטקס פרסי הטוני ה-48 . בסך הכל שבע שחקניות גילמו את בל במחזמר בברודוויי, ביניהן הזמרות דבי גיבסון וטוני ברקסטון, ג'יימי-לין סיגלר מהסופרנוס וכוכבות ערוץ דיסני כריסטי קרלסון רומנו ואנליס ואן דר פול, האחרונה הפכה לבל האחרונה של ברודוויי כאשר המחזמר סיים את הפקתו לאחר שלוש עשרה שנים בשנת 2007.
זמרת ה- R&B המצליחה, ברקסטון עשתה את הופעת הבכורה שלה בברודוויי כשהיא לוהקה לתפקיד בל בשנת 1998, וסירבה לתפקיד אותו גילמה האלי ברי בסרט "למה טיפשים מתאהבים?" (1998). הרצון של ברקסטון להמשיך בקריירת משחק נבע מסדרה של סכסוכים עם חברת התקליטים של הזמרת באותה תקופה, והפכה אותה לאפרו-אמריקאית היחידה שגילמה את בל בתולדות המופע. הבלדה של בל "A Change in Me " נכתב על ידי כותבי השירים אלן מנקן וטים רייס במיוחד עבור ברקסטון. עם זאת, בסופו של דבר השיר התקבל כל כך טוב שהוא נכלל במחזמר מאז.
ב-2006 עלתה הגרסה הישראלית של המחזמר בה גולמה על ידי יעל בר זוהר.
הופעות > שונות

בל יחד עם החיה ועם צ'יפ הופיעה בטקס פרסי אוסקר ה-64 כמגישת פרס עבור הסרט האנימציה הקצר הטוב ביותר. כמו כן היא הופיעה בהופעת קמע קצרה בסרט האנימציה ה-34 של דיסני "הגיבן מנוטרדאם" (1996) במהלך השיר "שם בחוץ".
היא הוצגה כאחת משבע נסיכות הלב בסדרת משחקי הווידאו של Kingdom Hearts.
בל הייתה גם הדמות הראשית בספרי קומיקס שונים המבוססים על הסרט, כולל אחד שתיר את מהלך שהותה של בל במצודה בהוצאת מארוול קומיקס, וכן הוצאת פריקוול שהתרחשה מספר שנים לפני הקומיקס שהופץ על ידי דיסני קומיקס.
בל ושאר הדמויות מהסרט הראשון מופיעות במחזות, היפה והחיה בשידור חי על הבמה באולפני הוליווד של דיסני, דיסניוורלד . בל יחד עם החיה מופיעה באטרקציה של מפגש וברכה בארץ הפנטזיה של ממלכת הקסם בשם אגדות מכושפות עם בל, יחד עם מפגשים וברכות בכל הפארקים האחרים ברחבי העולם. בעונה 18 של "רוקדים עם כוכבים", דניקה מק'קלאר גילמה את בל בזמן שביצעה קוויקסטפ בפרק בנושא דיסני. ג'ינג'ר זי ואדיטה סלווינסקה גם גילמו את בל בזמן שהן ביצעו פוקסטרוט וואלס בהתאמה במהלך הפרק בנוש דיסני בעונה ה-22 של רוקדים עם כוכבים. אמה סלייטר גילמה את בל בזמן שרקדה פוקסטרוט במהלך תוכנית בנושא דיסני בעונה ה-24 של התוכנית.
בל, לצד נסיכות דיסני אחרות, הופיע בסרט "ראלף שובר את האינטרנט" כשפייג' או'הרה חזרה לתפקיד לאחר שבע שנים.
נומארך

ציור של נומארך המבוסס על ציורי קברים מתקופת הממלכה התיכונה.
נומארך (ביוונית עתיקה: νομάρχης, במצרית עתיקה: ḥrj tp ꜥꜣ הצ'יף הגדול) היה מושל פרובינציאלי במצרים העתיקה. המדינה חולקה ל-42 מחוזות, שנקראו נומים (יחיד spꜣ.t, ברבים spꜣ.wt). נומארך היה הפקיד המנהלי האחראי על נום.
אטימולוגיה

המונח נום נגזר מיוונית עתיקה: νομός nomós "מחוז. נומארך נגזר מ-νομάρχης nomárkhēs: "מחוז" + -άρχης "שליט".
היסטוריה מצרית

ניתן לתעד את חלוקת הממלכה המצרית לנומים עוד בתקופת שלטונו של ג'וסר מהשושלת השלישית מתקופת הממלכה הקדומה המוקדמת, בערך 2670 לפני הספירה, ואולי ניתן לתארך מוקדם עוד יותר לתקופה הקדם-שושלתית של עמק הנילוס. הרשימות הטופוגרפיות המוקדמות ביותר של מצרים העליונה והתחתונה מתוארכות לתקופת שלטונו של נ-אוסר, מאמצע השושלת החמישית, ומאז לא חיו הנומארכים עוד בבירה המלכותית אלא נשארו במחוזותיהם.
כוחם של הנומארכים גדל עם הרפורמות של יורשו השני של נ-אוסר, צ'ד כא רע איסי, אשר ביזרו למעשה את המדינה המצרית. תפקיד הנומארך הפך במהירות לתורשתי, ובכך יצר מערכת פיאודלית וירטואלית שבה נאמנות מקומית החליפה אט אט את הציות לפרעה. פחות מ-200 שנה לאחר שלטונו של דידקרה איסי, הפכו הנומארכים לראשי המחוזות הכל-יכולים. עם שחר של תקופת הביניים הראשונה, פחת כוחם של הפרעונים מהשושלת השמינית עד כדי כך שהיו חבים את מעמדתם (אנ') לנומארכים החזקים ביותר, להם יכלו רק להעניק תארים והוקרה.
כוחם של הנומארכים נותר חשוב במהלך התחייה המלכותית המאוחרת תחת הדחף של השושלת האחת-עשרה, במקור משפחה של נומארכים מתבאי. כוחם פחת במהלך תקופת השושלת השתים-עשרה שבאה לאחר מכן, והיווה את הבמה לשיא הכוח המלכותי במהלך תקופת הממלכה התיכונה.
שימוש חוזר מאוחר יותר במונח

התואר נומארך המשיך לשמש גם בתקופה הרומית.
התואר נמצא בשימוש גם ביוון המודרנית עבור ראשי מחוזות יוון (אנ'), המכונים גם הם נומים (פל. νομοί, nomoi; νομαρχία, נומרכיה משמשת גם להתייחסות לאזור שבתחומו של נומארך).
ראו גם

פפי השני
הערות שוליים

↑  Diodorus Siculus, Library, 1.73
↑  Grimal, Nicolas (1992). A History of Ancient Egypt. Blackwell Books. pp. 142, 400.
↑  Altenmüller, Hartwig (2001). "Old Kingdom: Fifth Dynasty". In Redford, Donald B. (ed.). The Oxford Encyclopedia of Ancient Egypt. Vol. 2. Oxford University Press. p. 597. ISBN 978-0-19-510234-5.
↑  Jones, James Barry; Keating, Michael (1995). The European Union and Its Regions. Clarendon Press. p. 253. ISBN 0-19-827999-X – via Google Books.
טוביאס האסלינגר

| --- | --- |

 לידה:  1 במרץ 1787 Bad Zell, אוסטריה 
 פטירה:  18 ביוני 1842 (בגיל 55) וינה, האימפריה האוסטרית 
 מוקד פעילות:  וינה 
 שפה מועדפת:  גרמנית 
 צאצאים:  קרל האסלינגר 
 חתימה:  
 
תחריט של טוביאס האסלינגר - אבן זיכרון בעיר הולדתו.
טוביאס האסלינגר (בגרמנית: Tobias Haslinger;‏ 1 במרץ 1787, באד צל, אוסטריה עילית – 18 ביוני 1842, וינה) היה מוציא לאור ומלחין אוסטרי, מהתקופה הקלאסית והרומנטית.
ביוגרפיה

טוביאס האסלינגר נולד ב-1 במרץ 1787 בבאד צל באוסטריה עילית. כנער מקהלה בעיר לינץ למד לנגן על מספר כלי נגינה ועבד בחנות המוזיקה של הקאפלמייסטר פרנץ קסאפר גלגל (אנ'). משנת 1810 גר בווינה, שם עבד תחילה כמנהל חשבונות ולאחר מכן כשותף בסוכנות האמנות של זיגמונד אנטון שטיינר, אותה רכש בשנת 1826. הוא ניהל את ההוצאה לאור שכללה גם את הדפוס ואת החריטה והפך אותם לעסק בינלאומי. האסלינגר פרסם יצירות מאת בטהובן, פרנץ שוברט, לואי שפור, יוהאן נפומוק הומל, יוזף מייסדר (אנ'), איגנץ מושלס, קרל מריה פון ובר, מוצרט, קארל צ'רני, מוציו קלמנטי, וכן את מכלול יצירותיו של יוהאן שטראוס האב. האסלינגר היה המוציא לאור הזר הראשון של שופן, אותו פגש בשנת 1829 במהלך ביקור של שופן בווינה. האסלינגר הסכים לפרסם את יצירתו של שופן בתנאי שינגן אותה בקונצרט בפומבי ובתנאי שימכור לו את הזכויות.
בשנת 1821 הקדיש לו לודוויג ואן בטהובן את הסקרצו "הו טוביאס!", קאנון עם שלושה קולות.
טוביאס האסלינגר היה גם מלחין והלחין בין היתר את היצירה "סונטינה בדו מז'ור".
בנו קרל האסלינגר המשיך את דרכו כמוציא לאור ומלחין.
פרסים והנצחה

מלך פרוסיה פרידריך וילהלם השלישי. העניק להאסלינגר את מדליית הזהב הגדולה לאמנות ולמדע, שהוענקה לו על ידי שגרירות פרוסיה בווינה. האסלינגר העניק למלך בתמורה עותק של הקנטטה "הרגע המפואר" (אנ') של בטהובן. בשנת 1894 נקראה על שמו סמטה ברובע ה-16 וה-17 של וינה - האסלינגרגאסה.
"הו טוביאס" מאת בטהובן

"הו טוביאס" הוא קאנון עם שלושה קולות ברה מינור מאת המלחין לודוויג ואן בטהובן אופוס 182 אשר נכתב בעשירי לספטמבר 1821 והוקדש לטוביאס האסלינגר. היצירה היא בדיחה מוזיקלית שכל נושאה מדבר על טוביאס האסלינגר, שהיה חברו של בטהובן.
בטהובן שלח להאסלינגר מכתב בו כתובה הבדיחה המוזיקלית. המכתב משמש למעשה רק את מטרת שליחת הקאנון להאסלינגר עם הטקסט "הו טוביאס, דומינוס הסלינגר, הו!". בטהובן בתחילה רושם את היצירה כקאנון פשוט ומאוחר יותר מפתח אותה כיצירה המושרת לשלושה קולות. בטהובן מתאר במכתב את ההתחלה כביכול של ההלחנה. בטהובן מספר שבטיול מבאדן-באדן לווינה הוא נרדם וחלם על טיול במזרח. בירושלים הגיע אליו התנ"ך ואיתו השם טוביאס, כמו גם המנגינה לקול אחד, ציין. אולם עם התעוררותו שוב הוא שכח זאת. כשנסע באותה קטע בדרך בדרך חזרה, הפעם ער, הופיעה במוחו מנגינה דומה אותה כתב אז כקאנון בשלושה קולות. בטהובן מסיים את המכתב בהמלצות שהאסלינגר צריך לחשוב כדי לספק את נפשו. גם זה היה נושא שהופיע לעיתים קרובות בהתכתבויות של בטהובן עם האסלינגר ונראה היה כי זו בדיחה רצה בין השניים.
יצירות > מוזיקה ווקאלית

3 המנונים למקהלת גברים
שירים קטנים לילד
"שער הכנסייה" לקול ולפסנתר
יצירות > יצירות תזמורתיות

חגיגת הניצחון של אירופה לתזמורת כלי נשיפה
יצירות > מוזיקה קאמרית

טריו קונצ'רטו לחליל, ויולה וגיטרה, אופ.9
סונאטה לצ'לו ופסנתר
סונאטות וסונטינות לכינור ופסנתר
רביעייה לפסנתר, חליל, ויולה וצ'לו אופ. 13. פרסום ראשון: 1816. הקדשה: לאנטון שטיינר.
וריאציות, אופ. 21. - מבוסס על האופרה סריה טנקרדי מאת רוסיני. פרסום ראשון: 1817. כלי נגינה: כינור ופסנתר. מוציא לאור: קרל האסלינגר.
יצירות > יצירות לפסנתר

קרב פריז, אופ. 22. פסנתר סולו. פרסום ראשון אוקטובר 1814. הקדשה: לקרל פרינס פון שוורצנברג.
סונאטות- סונטייט פסטורלה. פרסום ראשון 1815. סגנון: קלאסי. הקדשה: ל-מדמואזל אליז אנגלפריד.
סונטינות
סונטינה בדו מז'ור אופוס 10- פורסמה לראשונה בלייפציג בשנת 1815 על ידי המלחין, ולאחר מכן פורסמה מחדש על ידי בנו קרל האסלינגר בשנת 1836.
שמה המקורי היה Leichte und angenehme Sonatine für das Pianoforte mit Begleitung einer Violine או בתרגום חופשי: סונטינה קלה ונעימה לפסנתר בליווי כינור. היצירה כתובה סגנון קלאסי.
מדובר ביצירה קצרה וקלה במשקל 4/4. היצירה במקור הולחנה לכינור אולם עובדה לנגינה על פסנתר, ומנוגנת על ידי תלמידי פסנתר מתחילים בשנים ג'–ה'.
היצירה קצבית ובעלת אופי שמח, ומורכבת משני חלקים: החלק הראשון של הסונטינה, מז'ור-מינור והחלק השני, במפעם "אלגרו" – מהיר ושמח. היצירה מתחילה בפיאנו, וכך ממשיכה עד חצי החלק השני. לאחר מכן, היא מתחזקת ומתגברת עד סופה.
הערות שוליים

↑  סקירה היסטורית של פרסומי שופן
↑  ג'רמי ניקולס, שופן חייו ויצירתו, אמריקה: by Naxos Books, 2006, עמ' 33, 46, 47, 50
↑  O Tobias!, WoO 182 (Beethoven, Ludwig van), IMSLP
↑  “O Tobias!” Canon a 3 voces, en Re menor, WoO 182. Ludwig van Beethoven, יוטיוב, ‏28 באוגוסט 2016
↑  Violin Sonatina in C major, MJ 10 (Haslinger, Tobias), IMSLP
| --- | --- |
בקרת זהויות :  NLI: 987007262589405171  PLWABN: 9810534918105606  BIBSYS: 14046031  BnF: cb140392691 (data)  CiNii: DA11915951  GND: 118546643  ISNI: 0000 0001 0979 2620  LCCN: n85813633  LNB: 000266368  MusicBrainz: 1ef211a9-7e8e-48a3-ba75-4f8a3fbd7b41  NKC: mzk2010576630  NLA: 36004383  NSK: 000060850  NTA: 070314039  SUDOC: 172219973  Trove: 1181468  VIAF: 61747464   WorldCat (עם VIAF): 61747464
יעקב כלפון

| --- | --- |
 לידה:  1808 ה'תקס"ח טיטואן, מרוקו 
 פטירה:  3 באוגוסט 1855 (בגיל 47 בערך) י"ט באב ה'תרט"ו 
 כינוי:  היכ"ל
 מקום פעילות:  טיטואן
 תקופת הפעילות:  ? – 3 באוגוסט 1855 
 תחומי עיסוק:  אב בית דין
 חיבוריו:  נגד מלכים וקונטרס ינוקא דבי רב, שו"ת משפטים צדיקים, ב"ח ושו"ת חסד ה', רנו ליעקב שמחה, ויעמידה ליעקב, יגל יעקב, דורש טוב, בקע לגולגולת, שו"ת נר מערבי ב"ח
 
הרב יעקב כלפון (היכ"ל) (ה'תקס"ח, 1808 - י"ט באב ה'תרט"ו, 3 באוגוסט 1855) היה דרשן, ופוסק הלכה, אב בית הדין ורבה של טיטואן שבמרוקו במאה ה-19. מחבר ספרים ופיוטים.
ביוגרפיה

נולד ליוסף ולפרחה כלפון בשנת ה'תקס"ח (1808), בתטואן שבמרוקו, ונקרא על שם הרב יעקב אבן מלכא (מהריב"ם) בעקבות חלום שחלמה אימו (ראו להלן). בתחילת חייו חי חיי רווחה, אביו היה סוחר וגביר שפעל באזור גיברלטר ואמו שכרה לו לרב את הרב יהודה אלמאליח שהתגורר בביתם וכילכלה אותו. אחרי שאביו נפטר בעיר בה הלך לרגל מסחרו הם הפכו לעניים מרודים, ומאז למד תורה מתוך מחסור.
בהמשך, כיהן כאב בית הדין בקהילת יהודי טיטואן. התנהג בחסידות ובפרישות, ועסק רבות בתורת הנגלה והנסתר.
ניהל חלופת מכתבים עם רבני דורו מערי צפון אפריקה.
נפטר בי"ט באב ה'תרט"ו (1855).
משפחתו

בנו הבכור יוסף. בנו הרב יהודה כלפון שהיה דרשן מפורסם. בנו הרב יצחק. בנו הרב משה שהיה סופר סת"ם וסופר שטרות. בנו מאיר (נפטר בה'תרס"ו) שהתחיל להשתדל להדפיס מספריו ואת ספרי 'נר מערבי'. בתו פריחא, אשת הרב יונה נהון. בתו זהרא אשת משה גרשון, ראש החברא קדישא בתטואן.
הרב עמרם אבורביע, הוא נכד בנו יצחק. והרב יעקב גרשון, שכיהן כרב הקהילות הספרדיות בקראקס ובסאו פאולו, הוא נין לבנו יוסף וכן נין לבתו זהרה.
ספריו

הרב כלפון כתב ספרים רבים, ביניהם:
נגד מלכים - מערכות עניינים לפי סדר הא-ב. ובתוכו קונטרס ינוקא דבי רב - כללים ויסודות בהלכה לפי סדר א-ב. ירושלים ה'תרצ"א.
שו"ת משפטים צדיקים, ב' חלקים (חלק א וחלק ב). ובתוכו (בחלק ב) שו"ת חסד ה' - על חושן משפט. ירושלים ה'תרצ"ה.
רנו ליעקב שמחה - חידושים על פרשיות השבוע. ירושלים ה'תש"ז.
ויעמידה ליעקב - חידושים על התורה.
יגל יעקב  - פיוטים שחיבר, ופיוטים נוספים, קזבלנקה .
דורש טוב - דרושים.
שו"ת נר מערבי, ב' חלקים. ספרו של הרב יעקב (בן) מלכא, הרב כלפון אסף את החומר, תכנן להדפיסו ואף כתב לו הקדמה, אך הדבר לא יצא לפועל, גם בנו מאיר שהשקיע בכך ממון נפטר, ולבסוף נכדיו הדפיסוהו, ירושלים ה'תרצ"ה.
הערות שוליים

↑  ראו 'עמרם אבורביע', באתר דעת
↑  ראו גם באתר מורשת יהדות מרוקו
↑  ראו שער הספר, באתר ווינרס(הקישור אינו פעיל)
| רבני מרוקו |
| --- | --- | --- |
| רבני אסואירה | אברהם רפאל קורייאט • חיים פינטו (מרוקו) • אהרן בן חסין • משה ויזגאן |  |
| רבני דבדו | שלמה הכהן צבאן (ארבי לקביר) • שלמה הכהן צבאן • דוד הכהן סקלי • אברהם בן סוסאן • אברהם הכהן צבאן • שמואל מרציאנו |  |
| רבני מקנס | יעקב טולידאנו (מהרי"ט) • חיים טולידאנו • משה טולידאנו • יקותיאל בירדוגו • יעקב בירדוגו (השופריה דיעקב) • רפאל בירדוגו • משה מאימראן • פתחיה מרדכי בירדוגו • מימון בירדוגו • יוסף בירדוגו (מקנס) • יהודה טולידאנו • שמואל עמאר • חיים משאש • חיים בירדוגו • שלום עמאר • יעקב טולידאנו (בן יוסף) • יעקב טולידאנו (קהלת יעקב) • יהושע בירדוגו • יצחק סבאג • רפאל ברוך טולידאנו • ברוך אברהם טולידאנו • יוסף משאש |  |
| רבני מרקש | יצחק קורייאט (הראשון) • מאיר דלויה (רב) • יצחק דלויה (המאה ה-17) • שלמה עמאר (מרקש) • אברהם אזולאי (מרקש) • יוסף אוסעדון • דוד בן מאמאן • יעקב פינטו • אברהם קורקוס • יצחק חרוש • אברהם פינטו • שלמה אסבאג • מוסא בן דוד וחיון • שלמה אוזנקוט • משה אסבאג • אברהם פינטו (הקטן) • משה רוזיליו (הראשון) • דוד חיים צבאח • רפאל מסעוד אבן מוחא • אלעזר חזן • יעקב בטאן • שלמה אסבאג (השני) • מרדכי הצרפתי • רפאל יוסף חרוש • שלמה אבן חיים • דוד שלוש • יעקב דהאן • אלעזר הלוי • אברהם אביטבול • מכלוף אבוחצירא • יהושע מאמאן |  |
| רבני פאס | יהודה הכהן אבן סוסאן • יוסף בן יהודה אבן עקנין • אברהם אדרוטיל • שלמה אבן מלך • חיים גאגין • רבי שמואל חאגיז • יוסף אלמושנינו • יהודה עוזיאל (השני) • אהרן אבן חיים • ישעיה בקיש • שמואל אבן דנאן (השלישי) • שאול שמואל סירירו • וידאל הצרפתי (הצוף דבש) • יעקב אבן דנאן • יצחק הצרפתי השני (פאס) • וידאל הצרפתי (השלישי) • מנחם סירירו • שמואל הצרפתי • יהודה בן עטר • יעקב אבן צור • שמואל אבן אלבאז • אליהו הצרפתי • רפאל עובד אבן צור • יהודה בן עטר (השני) • רפאל אהרן מונסונייגו • ידידיה מונסוניגו • יצחק אבן דנאן • וידאל הצרפתי (החמישי) • משה אבן דנאן • שלמה אבן דנאן • אהרן בוטבול • יוסף בן נאיים • חיים דוד סירירו • |  |
| רבני צפרו | שאול ישועה אביטבול • שלמה אביטבול • עמור אביטבול • יהודה אלבז • רפאל משה אלבאז • אבא אלבז • אלישע אפריאט • ישועה שמעון חיים עובדיה • דוד עובדיה |  |
| רבני קזבלנקה | משה מאיר חי אליקים • חיים דוד בן סוסאן • שלום משאש • משה מלכה • רחמים בן עמארה • חיים רפאל שושנה • יצחק חזן • שמעון ברוך אוחיון |  |
| רבני רבאט וסלא | חיים בן עטר (הראשון) • שמואל די אבילה • אליעזר די אבילה • רבי חיים בן עטר • חיים טולידאנו (סאלי) • יוסף אלמאליח • יוסף בירדוגו (רבאט) • רפאל אנקווה • חיים רפאל עטייא • חיים יקותיאל בירדוגו • דוד צבאח • מיכאל יששכר אנקווה • שאול אבן דנאן • מימון אוחיון |  |
| רבני מחוז תאפילאלת | מסעוד אבוחצירא • יעקב אבוחצירא • דוד אבוחצירא • משה תורג'מן |  |
| רבני תטואן והאזור הספרדי | יעקב הלוי (בית יעקב) • יעקב מארג'י • חסדאי אלמושנינו • מנחם עטיאה • יעקב אבן מלכא • אפרים מונסונייגו • יצחק קורייאט (השני) • יצחק בן וואליד • שמואל נהון • מרדכי בן ג'ו • יהודה בן שימול • יהודה אזנקוט • יעקב כלפון • רפאל חיים משה בן נאים • יהודה ליאון כלפון |  |
| רבנים נוספים | כליפא בן מלכא • מכלוף אוחיון • יחייה בן הראש (קניטרא) • רפאל הצרפתי • אברהם דוד ריווח |  |
| --- | --- |
בקרת זהויות :  NLI: 987007499097505171  VIAF: 308278797   WorldCat (עם VIAF): 308278797
ראוויה אל-בוסעידי

| --- | --- |
אין תמונה חופשית
 לידה:  המאה ה־20 
 מדינה:  עומאן עומאן
 השכלה:  דוקטורט מאוניברסיטת אוקספורד
 תפקיד:  השרה להשכלה גבוהה בעומאן
 תקופת כהונה:  2004–2020
 
ראוויה בנת סעוד אל-בּוּסַעִידִי (בערבית: راوية بنت سعود البوسعيدية, באנגלית: Rawya Saud Al Busaidi) היא האישה הראשונה בעומאן שמונתה לתפקיד שרה בממשלה.
קריירה

אל-בוסעידי מונתה בשנת 2004 לשרה להשכלה גבוהה, על ידי הסולטאן קאבוס בן סעיד אאל סעיד, ושימשה בתפקיד עד שנת 2020. לפני מינויה לתפקיד כיהנה ברציפות כמנכ"לית של שתי מִנהלות שונות במשרד ההשכלה הגבוהה ולאחר מכן כסגנית מנכ"ל.
במהלך תפקידה היא תרמה רבות להשכלה הגבוהה בעומאן וכן להשכלה הגבוהה לנשים, באמצעות מענקי מלגות לסטודנטיות וסטודנטים ללימודים בעומאן ומחוץ למדינה, וכן בהשקעה בתשתיות, בניית מבני לימוד להשכלה גבוהה ועוד.
קריירה > תפקידים נוספים

ב-2005 מונתה לסגנית יו"ר מועצת המחקר של עומאן.
הייתה חברה במועצת התכנון העליונה.
יו"ר הוועד הפועל של הפרויקט להקמת אוניברסיטת עומאן, וכן חברות בוועדה העליונה של הפרויקט.
שימשה כנשיאת אוניברסיטת הסולטאן קאבוס (אנ') בעומאן.
השכלה

אל-בוסעידי היא בעלת דוקטורט מאוניברסיטת אוקספורד.
פרסים והוקרה

אל-בוסעידי קיבלה תואר דוקטור לשם כבוד מאוניברסיטת גלאזגו.
היא זכתה שלוש פעמים בפרס האישה הערבית של השנה (אנ').
הערות שוליים

↑  בערבית לרוב מוסיפים לשם משפחתה סיומת נקבה: "אל-בּוּסַעִידִ֫יַּה" (البوسعيدية), אך קיימת גם הצורה "אל-בּוּסַעִ֫ידִי" (البوسعيدي).
1 2 3 4 5 6 7 8  After nearly 17 years, Oman’s first woman minister Dr Rawya Al Busaidi steps down, The Arabian Stories News, ‏2020-08-25 (באנגלית אמריקאית)
↑  Study Hour - The Business Year, www.thebusinessyear.com
↑  ISC to hold workshops on scientometrics, knowledge studies in Oman, Tehran Times, ‏2019-07-01 (באנגלית)
↑  University Council, www.squ.edu.om
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראוויה אל-בוסעידי".
בית החולים ליולדות פרויד

#invoke:תבנית מידע
לוחית זיכרון בכניסה לבית החולים לשעבר "פרויד"
בית החולים ליולדות פרויד היה בית חולים פרטי לרפואת נשים ובית יולדות, בהנהלת ד"ר יצחק פרויד (פריד), שפעל בשנים 1928 עד 1955 ברחוב יהודה הלוי 9 בתל אביב. במלחמת העצמאות, בעת התקפת האצ"ל על יפו, שימש כבית חולים צבאי וכמפקדה של הארגון.
בבית החולים נולדו כ-30,000 ילדים
היסטוריה

הבניין נבנה ב-1924, בסגנון אקלקטי, כווילה פרטית של מנהל בנק ברקליס, שמעון מזרחי, סבו של עו"ד שמעון מזרחי, יו"ר מכבי תל אביב. ב-1928 נוספה לו קומה, ונפתח בו בית יולדות.
ד"ר פרויד עלה לארץ ישראל מרוסיה. לפני עלייתו היה מנתח בצבא האדום, למד רפואה בברלין, ועבד כרופא כפרי בגרמניה וכרופא מיילד בקובנה. במשך כל שנותיו של בית החולים שימש פרויד כרופא ראשי, ואשתו ניהלה את משק הבית.
באפריל 1948, במהלך מלחמת העצמאות, נעזב בית החולים בגלל הפגזת האזור. האצ"ל תפס את הבניין והפך אותו למפקדה ולבית חולים צבאי, בפיקודו של החובש הראשי של הארגון, נפתלי פרנקל, שנהרג מאוחר יותר במבצע יואב. בית החולים ליולדות נפתח מחדש ביוני 1948.
בין ראש השנה ליום כיפור תש"א, 17.0.1950 נולד בבית החולים אבשלום קור, בן לזוג אנשי אצ"ל, שרה ושלמה קור.
בתחילת שנות ה-50 התקשה בית החולים לעמוד בתחרות עם בתי יולדות אחרים, ביניהם מוסדות ציבוריים כבית היולדות הקריה שנפתח ב-1951, והוא נסגר בפברואר 1955 אחרי שנתיים של קשיים כלכליים.
הבניין משמש כיום, לאחר שיפוץ, כבית ועד מנהלי בנק לאומי לישראל.
היועץ המדעי לנשיא ארצות הברית

| --- | --- |
 איוש נוכחי:  לא מאויש
 דרכי מינוי:  ממונה בידי הנשיא
 תחום שיפוט:  ארצות הברית ארצות הברית
 כפוף:  נשיא ארצות הברית
 ייסוד המשרה:  1976
 איוש ראשון:  וניבר בוש
 
היועץ המדעי לנשיא ארצות הברית (באנגלית: Science Advisor to the President) הוא אדם המופקד על מתן חוות דעת מייעצת וניתוח בענייני מדע וטכנולוגיה עבור נשיא ארצות הברית. היועץ המדעי הראשון, וניבר בוש, שהיה יושב ראש המשרד למחקר ופיתוח מדעי, שירת את הנשיאים פרנקלין דלאנו רוזוולט והארי טרומן במשך עשור, בשנים 1941–1951.